সুশান্ত সিং মৃত্যু মামলা নিয়ে প্রশ্ন! কী লিখলেন পূজা ভাট?

ওয়েব ডেস্ক: ২০২০ সালের ১৪ জুন, বলিউড অভিনেতা সুশান্ত সিং রাজপুতের (Sushant Singh Rajput) আকস্মিক মৃত্যুতে শোকস্তব্ধ হয়েছিল গোটা দেশ। প্রতিভাবান এই অভিনেতার রহস্যমৃত্যু (Suspicious Death) চলে যাওয়া নিয়ে দেশজুড়ে শুরু হয় নানা জল্পনা-কল্পনা। তবে, তাঁর মৃত্যুর পর অভিনেতার তৎকালীন প্রেমিকা রিয়া চক্রবর্তীকে (Rhea Chakraborty) একের পর এক অভিযোগের সম্মুখীন হতে হয়। তাঁর বিরুদ্ধে আত্মহত্যায় প্ররোচনা, প্রতারণা, বেআইনিভাবে আটকে রাখা, চুরি, বিশ্বাসভঙ্গ, এবং হুমকি সহ একাধিক ধারায় মামলা দায়ের করা হয়।

এই ঘটনার প্রায় পাঁচ বছর পর, ২২ মার্চ ২০২৫, সিবিআই (CBI) চূড়ান্ত তদন্ত রিপোর্ট জমা দিয়েছে। এতে সুশান্ত সিং রাজপুতের মৃত্যুর ঘটনাকে ‘সাধারণ আত্মহত্যার ঘটনা’ বলে উল্লেখ করা হয়েছে। এদিকে অভিনেত্রী রিয়া চক্রবর্তী এবং তাঁর পরিবার সহ অন্যান্যদের সম্পূর্ণভাবে নির্দোষ ঘোষণা করা হয়েছে সিবিআই-এর রিপোর্টে।

আরও পড়ুন: কি হয়েছিল সুশান্ত সিং রাজপুতের সঙ্গে? চাঞ্চল্যকর রিপোর্ট জমা দিল সিবিআই

এর পর মিডিয়ার ভূমিকা নিয়ে প্রশ্ন তুলেছেন বলিউড অভিনেত্রী পূজা ভাট (Pooja Bhatt)। তিনি অভিনেতা অক্ষয় কুমারের (Akshay Kumar) পুরনো একটি পোস্ট উদ্ধৃত করে লিখেছেন, “সিবিআই-এর ২২ মার্চ ২০২৫-এর ক্লোজার রিপোর্ট নিশ্চিত করেছে যে সুশান্ত সিং রাজপুতের মৃত্যু আত্মহত্যা এবং এতে কোনও ষড়যন্ত্রের প্রমাণ নেই। রিয়া চক্রবর্তী ও অন্যান্যদের সম্পূর্ণ নির্দোষ ঘোষণা করা হয়েছে। সত্যের জয় হয়েছে। প্রার্থনা সফল হল।”

The CBI’s March 22, 2025, closure report confirms Sushant Singh Rajput’s death as suicide with no foul play, clearing #RheaChakraborty and others. The truth has prevailed ? #Prayers answered. https://t.co/WrpZw2COi6

— Pooja Bhatt (@PoojaB1972) March 23, 2025

এদিকে অভিনেত্রী দিয়া মির্জা (Dia Mirza) আরও সরাসরি আক্রমণ করে বলেছেন, “গণমাধ্যমের কারা রিয়া চক্রবর্তী ও তার পরিবারের কাছে প্রকাশ্যে ক্ষমা চাইবে? তোমরা তাকে অন্যায়ভাবে আক্রমণ করেছিলে, শুধুমাত্র টিআরপি বাড়ানোর জন্য। ক্ষমা চাও। এটা অন্তত করতে পারো।”